Լուսիա Պուենսո

Լուսիա Պուենսո (, ), արգենտինացի կինոռեժիսոր, գրող, սցենարիստ։

Կենսագրություն 
Լուսիան կինոռեժիսոր և սցենարիստ Լուիս Պուենսոյի դուստրն է։ Գրականագետի որակավորում է ստացել Բուենոս Այրեսի համալսարանում, ապա սովորել է Արգենտինայի Ազգային կինեմատոգրաֆիական ինստիտուտում։ Նա բազմաթիվ կինոնկարների սցենարներ է գրել, այդ թվում` վավերագրական ֆիլմերի և մինի սերիալների։ Նրա «Իքս, իքս, իգրեկ» ֆիլմը (2007) ստացել է ազգային ու միջազգային ավելի քան 20 մրցանակ, այդ թվում` Կաննի կինոփառատոնում քննադատության միջազգային շաբաթվա գրան պրի և երեք այլ մրցանակ։ Նրա երկրորդ` «Ձկան զավակը» ֆիլմով բացվել է 2009 թվականի Բեռլինի կինոփառատոնի Տեսապատկեր բաժինը։ 2010 թվականին Լուսիա Պուենսոն անգլիական հեղինակավոր Granta ամսագրի կողմից հռչակվել է իսպանալեզու լավագույն երիտասարդ հեղինակ։ «Ձկան զավակը» վեպի արձագանքները խիստ դրական էին. այսպես, Լը Մոնդ օրաթերթն այն համարել է «անհավանական քաղցր և անսահման դաժան», La Nacion թերթը նշել է, որ այն «կատաղության, կրքի ու զգայականության տարօրինակ խառնուրդ է», իսկ Շպիգել () շաբաթաթերթը այն համարել է «անհավանական գրգռիչ»։

Ֆիլմագրություն 
 Los invisibles (2005), կարճամետրաժ ֆիլմ
 XXY (2007), Արգենտինայի կինոքննադատների միավորման կողմից ստացել է Արծաթե անգղ մրցանակ լավագույն սցենարի համար, Գոյա կինոմրցանակ իսպաներենով լավագույն արտասահմանյան ֆիլմի համար, Կաննի կինոփառատոնում քննադատության միջազգային շաբաթվա մրցանակ, մրցանակներ Աթենքի, Բանգկոկի, Նոր Կարթագենի, Էդինբուրգի, Մալագայի, Մոնրեալի կինոփառատոներում։
 Ձկան զավակը (El niño pez) (2009), արժանացել է մրցանակի Արգենտինյան կինոակադեմիայի երեք անվանակարգերում, ինչպես նաև Մալագայում կայացած Իսպանական կինոյի փառատոնում ժյուրիի հատուկ մրցանակի։
 Վակոլդա (2013), առաջադրվել է Գոյա կինոմրցանակի և Սուրի փառատոնի 10 անվանակարգերում, ներկայացվել է Օսկարի Լավագույն արտասահմանյան ֆիլմ անվանակարգում։

Արձակ 
 Ձկան զավակը (El niño pez) (2004, վեպ)
 Ինը րոպե (Nueve minutos) (2005, վեպ)
 Խասինտա Պիչիմաուիդայի անեծքը (La maldición de Jacinta Pichimahuida) (2007, վեպ)
 Լանգուստի զայրույթը (La furia de la langosta) (2009, վեպ)
 Վասկոլդա (2011, վեպ Ժոզեֆ Մենգելեի մասին)

Ծանոթագրություններ

Արտաքին հղումներ 
 Լուսիա Պուենսո
 Լուսիա Պուենսոն Արգենտինական կինո կայքում
 Լուսիա Պուենսոյի վեպերի մասին 

21-րդ դարի գրողներ
Արգենտինացի կին գրողներ
Արգենտինացի ռեժիսորներ
Կին սցենարիստներ
Արգենտինացի կինոռեժիսորներ
Արգենտինացի սցենարիստներ
Կին վիպասաններ